**7. A, B IN C: NAVODILA ZA DELO DOMA (11. 5. – 15. 5. 2020)**

**Pozdravljeni, sedmošolci.**

Zadnja ura DKE je bila posvečena občinskemu prazniku občine Ajdovščina.

V zvezek ste tudi zapisali nekaj podatkov o dveh državnih praznikih – dnevu boja proti okupatorju ter prazniku dela.

Tokrat bomo začeli z zadnjim tematskim sklopom letos.

* V zvezek zapišite večji naslov **Skupnost državljanov Republike Slovenije**.
* Naslov današnje ure bo Kako je nastala Republika Slovenija.

Ponovno bomo začeli uro s spoznavanjem praznikov. Dva državna praznika sta namreč povezana z nastankom naše države.

* Najprej si oglej posnetek, nato odgovori na vprašanja.

<https://www.youtube.com/watch?v=8tiQg-yHVv8>

1. **Dan samostojnosti in enotnosti:**
2. Del katere države je bila Slovenija pred osamosvojitvijo?
3. Zakaj so bili Slovenci razočarani nad življenjem v tej državi?
4. Kdo je odločal ali bo Slovenija samostojna država?
5. Kakšni so bili rezultati plebiscita?
6. Zakaj sta v naslovu tega praznika besedi **samostojnost** in **enotnost**?

Samostojnost:

 Enotnost:

1. Katerega dne praznujemo ta praznik?
2. **Dan državnosti** (podatke lahko najdeš tudi v učbeniku str. 27)

a) Katerega dne ga praznujemo?

b) V spomin na kateri dogodek imamo ta praznik?

1. **Desetdnevna vojna**

Vprašaj starše ali stare starše, kakšne spomine imajo na desetdnevno vojno, ki je nato sledila. V nekaj stavkih jih zapiši. (Če prihajate iz drugih nekdanjih jugoslovanskih republik, lahko vprašate o nastanku vaše države.)